สวัสดีค่ะอยากทราบว่ามีโอกาสตั้งครรภ์ไหมคะแบบนี้ เดือนที่แล้วมาปจด.วันที่22ธ.ค.ค่ะและตกไข่เมื่อวันที่4หรือ5ม.ค.ค่ะแล้วมีอะไรกับแฟนหลั่งในทุกครั้งไม่เคยป้องกันวันที่11ม.ค.มีเลือดเปื้อนที่กกน.เป็นจุดเล็กๆเป็นรอยเปื้อนที่น้อยกว่าปจด.มากๆเลยค่ะคุณมาแค่1วันแล้วออกนิดเดียวค่ะไม่รู้สึกเลยถ้าไม่เข้าห้องน้ำจริงๆรอบเดือนนี้ต้องมาวันที่19ม.ค.ค่ะซึ่งเลือดออกก่อน1อาทิตย์แบบนี้คือเลือดอะไรคะอันตรายไหม
สวัสดีค่ะ เลือดที่ออกในวันที่ 11 ม.ค.หากไม่ใช่ช่วงวันที่ที่ประจำเดือนควรจะมา ก็อาจเป็น1. เลือดออกช่วงไข่ตก ซึ่งเลือดจะออกในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน2.เลือดล้างหน้าเด็ก จะเกิดหลังจากมีเพศสัมพันธ์ไปแล้ว 6-12 วัน เลือดที่ออกจะมีปริมาณเล็กน้อย และออกเพียงแค่ 1-2 วัน3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น4. มีโรคต่างๆ ของมดลูก เช่น มดลูกอักเสบ มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดผิดปกติออกมาอีกเรื่อยๆแนะนำควรรอดูว่าประจำเดือนจะมาตามปกติหรือไม่ หากไม่มา ก็ควรตรวจหาการตั้งครรภ์ดูด้วยค่ะ หากตรวจพบ ก็น่าจะเป็นเลือดล้างหน้าเด็ก แต่หากตรวจไม่พบ และไม่ได้มีเลือดผิดปกติออกมาอีกเรื่อยๆ อีกทั้งหากประจำเดือนมาตามปกติดี ก็ไม่น่าอันตรายอะไรค่ะ แต่หากยังคงมีเลือดออกผิดปกติออกมาอีกเรื่อยๆ ก็ควรไปพบสูติ-แพทย์เพื่อตรวจหาสาเหตุค่ะ